**Zmluva o dielo**

**SNM-BET-ZOD-2021/XXX**

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej ako „Obchodný zákonník“), v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“) medzi nasledovnými zmluvnými stranami (ďalej ako „zmluva“):

|  |  |
| --- | --- |
| **Objednávateľ:** | **Slovenské národné múzeum** |
| Sídlo: | Vajanského nábrežie 2, P.O.BOX 13, 810 06 Bratislava 16, Slovenská republika |
| oprávnený konať na základe rozhodnutia Ministerstva kultúry Slovenskej republiky č. MK-4541/ 2017-110/15225 zo dňa 10. októbra 2017 o vydaní úplného znenia zriaďovacej listiny Slovenského národného múzea vydanej rozhodnutím Ministerstva kultúry Slovenskej republiky o vydaní zriaďovacej listiny Slovenského národného múzea č. MK-1062/2002-1 z 1. júla 2002 a rozhodnutia Ministerstva kultúry Slovenskej republiky č. MK-2493/2019- 110/3868 zo dňa 14. marca 2019 o zmene a doplnení zriaďovacej listiny Slovenského národného múzea. | |
| Štatutárny zástupca: | Mgr. Branislav Panis, generálny riaditeľ |
| Právna forma: | Štátna príspevková organizácia |
| Bank. spojenie: | Štátna pokladnica, Bratislava |
| IBAN: | SK12 8180 0000 0070 0024 3776 |
| IČO: | 00164 721 |
| DIČ: | 2020603068 |
| IČ DPH: | SK 2020603068 |
| Zastúpený: | Mgr. Tímea Mátéová, riaditeľka  Slovenské národné múzeum -Múzeum Betliar v Betliari,  so sídlom Kaštieľna 6, 049 21 Betliar, Slovenská republika  na základe plnomocenstva zo dňa 01.08.2019. |
| Zamestnanec oprávnený rokovať vo veciach technických a realizačných: | Ing. Erika Šmelková,  e-mail: erika.smelkova@snm.sk |

(ďalej ako „objednávateľ“)

|  |  |
| --- | --- |
| **Zhotoviteľ:** |  |
| Sídlo: |  |
| Štatutárny zástupca: |  |
| Právna forma: |  |
| Zapísaný: |  |
| Bank. spojenie: |  |
| IBAN: |  |
| IČO: |  |
| DIČ: |  |
| IČ DPH: |  |
| Pracovníci poverení  rokovaním s objednávateľom:   * vo veciach zmluvných: * vo veciach technických a realizačných: |  |

(ďalej ako „zhotoviteľ“)

(ďalej spolu ako „zmluvné strany“, jednotlivo „zmluvná strana“).

**Preambula**

1. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne. Zaväzujú sa vzájomne bez meškania oznámiť druhej strane zmluvy každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
2. Zmluvné strany vyhlasujú, že majú právnu subjektivitu, ich zástupcovia sú osoby spôsobilé na právne úkony v plnej miere a prejavujú vôľu uzavrieť túto zmluvu.
3. Zmluvné strany uzavretím tejto zmluvy prejavujú svoju vôľu dohodnúť podmienky a spôsob realizácie predmetu zmluvy, v súlade s podmienkami tejto zmluvy a ponukou predloženou zhotoviteľom v procese verejného obstarávania.

**Článok I**

**Úvodné ustanovenia**

1. Zhotoviteľ vyhlasuje, že je oprávnený na vykonanie predmetu zmluvy tak, ako sa touto zmluvou zaviazal a nie je na jeho strane žiadna zákonná alebo zmluvná prekážka, ktorá by znemožnila výkon predmetu zmluvy tak, ako je uvedené v tejto zmluve.
2. Zhotoviteľ vyhlasuje, že sa zoznámil s rozsahom a povahou predmetu zmluvy, že sú mu známe technické, kvalitatívne, kvantitatívne a iné podmienky realizácie zmluvy, a že disponuje technickým, materiálnym vybavením a personálnymi kapacitami, odbornými znalosťami, oprávneniami, povoleniami, ktoré sú potrebné k riadnemu dodaniu predmetu zmluvy a predmet zmluvy vykoná osobami odborne spôsobilými v zmysle platnej a účinnej legislatívy SR.
3. Zhotoviteľ vyhlasuje a je si plne vedomý, že zhotovenie diela podľa tejto zmluvy sa bude realizovať v ochrannom pásme Národnej kultúrnej pamiatky a preto je povinný dodržiavať zákon   
   č. 49/2002 Z. z. o ochrane pamiatkového fondu v znení neskorších predpisov, vyhlášku Ministerstva kultúry Slovenskej republiky č. 253/2010 Z. z. ktorou sa vykonáva zákon č. [49/2002 Z. z.](https://www.slov-lex.sk/pravne-predpisy/SK/ZZ/2002/49/) o ochrane pamiatkového fondu v znení neskorších predpisov v platnom znení, zákon č. 50/1976 zb. o územnom plánovaní a stavebnom poriadku (stavebný zákon) v znení neskorších predpisov, súvisiace právne predpisy SR a vnútorné predpisy objednávateľa na ochranu majetku štátu.

**Článok II**

**Predmet zmluvy**

1. Predmetom zmluvy je záväzok zhotoviteľa zrealizovať dielo: **„****Prípravné práce k obnove hradu Krásna Hôrka“,** v členení a rozsahu:

**Odstránenie stavieb a objektov v podhradí**

1. Odstránenie stavieb so súpisnými číslami 685 a 686, obidve stavby ako „bufet“, postavené na pozemkoch parc. č. KN-C 395/4 a 387/21 v k. ú. Krásnohorské Podhradie, vypratanie pozemkov pod stavbami,  
   podľa dokumentácie: Projekt pre povolenie odstránenia stavby - Odstránenie stavieb bufetov so súpisnými číslami 685, 686 na pozemkoch parc. č. 395/4 a 387/21 k. ú. Krásnohorské Podhradie, vypracovaný projekčným oddelením SNM v 07/2019.
2. Odstránenie objektov (vrátane objektov bez súp. č.: „Verejné toalety“, „Bufet Lángoš“ a „Drevená budova SNM“)a inžinierskych stavieb v ochrannom pásme pamiatkovej zóny hradu Krásna Hôrka, podľa dokumentácie: Dokumentácia pre vyčistenia územia od objektov, vypracovaná projekčným oddelením SNM v 08/2019.

(ďalej ako „dielo“)

1. Zhotoviteľ sa zaväzuje, že dielo uskutoční:
   1. vo vlastnom mene a na vlastnú zodpovednosť, v celom rozsahu predmetu tejto zmluvy a za podmienok stanovených v tejto zmluve,
   2. podľa projektových dokumentácií, k jednotlivým častiam diela,
   3. za dodržania podmienok určených v povoleniach, rozhodnutiach, stanoviskách, ktoré sa vzťahujú na realizáciu diela, najmä:
      1. Vyjadrenia Okresného úradu Rožňava, odboru starostlivosti o životné prostredie:

* pod č.: OU-RV-OSZP-2019/010592, zo dňa 04.10.2019,
* pod č.: OU-RV-OSZP-2019/010604, zo dňa 10.10.2019.
  + 1. Záväzné stanoviská Krajského pamiatkového úradu Košice:
* pod č.: KPUKE-2021/2676-4/11100/TI,SO,DU, zo dňa 11.02.2021,
* pod č.: KPUKE-2021/2668-5/15759/TI,SO,DU, zo dňa 01.03.2021.
  + 1. Rozhodnutie Mesta Rožňava, stavebného úradu o odstránení stavieb zo dňa 22.04.2021, pod č. MsU/RV- 3101/2021-17365-VYST.
  1. v súlade so súťažnými podkladmi a vysvetlení k nim a s ponukou zhotoviteľa, ktorú predložil v rámci procesu verejného obstarávania,
  2. v rozsahu podľa položkovitého rozpočtu stavebných prác, ktorý je Prílohou č. 1 tejto zmluvy a ktorý je vypracovaný podľa projektových dokumentácií, s rešpektovaním súťažných podkladov doplňujúcich projektové dokumentácie a zohľadňuje podmienky pre realizáciu stavebných prác v súvislosti s miestom realizácie,
  3. podľa požiadaviek a pokynov objednávateľa.

1. Objednávateľ sa zaväzuje riadne a včas dodané dielo prevziať a zaplatiť zhotoviteľovi zaň cenu dohodnutú podľa tejto zmluvy.
2. Miesto výkonu stavebných prác – podhradie hradu Krásna Hôrka.
3. Objednávateľ protokolárne odovzdá zhotoviteľovi pri podpise tejto zmluvy :

* fotokópie rozhodnutí, stanovísk, vyjadrení orgánov štátnej a verejnej správy v zmysle bodu 2.3. tohto článku zmluvy,
* jedno vyhotovenie projektových dokumentácií uvedených v bode 1 tohto článku zmluvy.

**Článok III**

**Termíny plnenia**

1. Zmluvné strany sa dohodli, že predmet zmluvy bude záväzne plnený v nasledovných termínoch:
   1. odovzdanie staveniska: **do 7 pracovných dní** odo dňa nadobudnutia účinnosti tejto zmluvy,
   2. začatie diela: **do 10 kalendárnych dní od odovzdania staveniska.**
   3. dokončenie kompletného diela: **najneskôr do 10 kalendárnych mesiacov** odo dňa nadobudnutia účinnosti tejto zmluvy,
   4. uvoľnenie a vypratanie staveniska: do 14 kalendárnych dní po úplnom odovzdaní a prevzatí diela.
2. Zhotoviteľ je povinný vykonať jednotlivé časti diela uvedené v Článku II. bod 1 tejto zmluvy podľa vecného a časového harmonogramu, v ktorom bude uvedený presný rozvrh prác a dodávok a ktorý je Prílohou č. 2 tejto zmluvy a je jej neoddeliteľnou súčasťou.
3. Ak v dôsledku prípadov vyššej moci dôjde k ohrozeniu termínu plnenia predmetu zmluvy, je zhotoviteľ povinný okamžite písomne oznámiť objednávateľovi výslednú situáciu ohľadne možnosti zhotovenia diela. Ak bude potrebné, zmluvné strany dohodnú úpravu zmluvných vzťahov v termínovej časti, formou uzatvorenia dodatku k tejto zmluve.
4. Pod výrazom „vyššia moc" sa rozumejú okolnosti vylučujúce zodpovednosť podľa Obchodného zákonníka a všetky okolnosti, ktoré sa nedajú naplánovať ani prekonať po podpísaní tejto zmluvy, a ktoré sa dajú považovať za neodvratné a neobyčajné udalosti ako napríklad vojna, požiar, epidémia, záplavy, extrémne poveternostné podmienky znemožňujúce výkon stavebnomontážnych prác, alebo iné katastrofy, štrajky, a všetky ostatné udalosti, ktoré sú mimo vplyvu zmluvných strán.
5. Ak nastane situácia vyššej moci podľa predošlého bodu upozorní zhotoviteľ bez zbytočného odkladu, najneskôr však do piatich (5) pracovných dní po vzniku vyššej moci objednávateľa, objasní mu príčinu a jej predpokladané ukončenie, ak sa to dá, podľa povahy, predpokladať. Zhotoviteľ pokračuje v plnení svojich záväzkov podľa zmluvy a musí hľadať všetky dostupné alternatívne prostriedky pre plnenie zmluvy, ktoré mu nebránia udalosti vyššej moci. Za okolnosti vyššej moci sa nepovažujú prerušenie dodávok energií, zdržanie dodávok subdodávateľov zhotoviteľovi, chybný materiál, zásahy úradov alebo nezískanie úradných povolení, pokiaľ k nim nedošlo z dôvodov výskytu okolností vyššej moci.
6. Ukončením prác sa rozumie ich riadne odovzdanie objednávateľovi protokolom o odovzdaní a prevzatí diela, ktorý bude podpísaný oprávnenými zástupcami oboch zmluvných strán a v ktorom bude oboma zmluvnými stranami stanovené, že dielo je odovzdané a prevzaté bez vád a nedorobkov, ktoré by bránili jeho predčasnému, alebo trvalému užívaniu, pokiaľ ich spôsobil zhotoviteľ.

**Článok IV**

**Cena a platobné podmienky**

1. Zmluvná cena za splnenie a realizáciu celého diela podľa Článku II zmluvy je stanovená dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších zmien a doplnkov ako cena maximálna, platná a nemenná počas doby trvania tejto zmluvy a je vo výške: **.................................EUR bez DPH** (slovom.............................. EUR),(..................... EUR s DPH).
2. Položkovitý rozpočet stavebných prác tvorí Prílohu č. 1 tejto zmluvy.
3. V cene za vykonanie diela sú bez ohľadu na akékoľvek obchodné zvyklosti zahrnuté všetky náklady súvisiace s plnením záväzkov zhotoviteľa podľa tejto zmluvy.

K zmene ceny za dielo nemôže dôjsť z dôvodov na strane zhotoviteľa počas platnosti tejto zmluvy. Cenu predmetu zmluvy je prípustné upraviť počas platnosti zmluvy len formou písomného dodatku k zmluve, a to len v prípade preukázateľných zmien právnych predpisov (napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť ceny položiek uvedené vo Výkaze položiek – výkaze výmer. Zmena ceny nemôže mať za následok zvyšovanie dohodnutej ceny plnenia a zmenu povahy a rozširovanie rozsahu predmetu zmluvy alebo jeho časti alebo zmenu ekonomickej rovnováhy zmluvy v prospech zhotoviteľa.

K zmene ceny predmetu plnenia podľa tejto zmluvy môže dôjsť v týchto prípadoch:

* 1. v prípade nevykonania niektorých prác, resp. činnosti uvedených vo výkaze výmer zo strany zhotoviteľa, ak sa tieto ukážu len počas priebehu prác ako nepotrebné (tzv. menej práce);   
     v tomto prípade budú tieto práce z ceny diela odpočítané a to v cene podľa výkazu výmer,
  2. ak sa pri vykonaní diela objaví potreba činností nezahrnutých do pôvodného rozpočtu, pokiaľ tieto činnosti neboli predvídateľné v čase uzavretia zmluvy (tzv. naviac práce), môže sa zhotoviteľ domáhať primeraného zvýšenia ceny, len ak tieto naviac práce objednávateľ písomne odsúhlasí. Naviac práce môžu byť vykonané výlučne na základe písomne uzatvoreného dodatku k tejto zmluve, v súlade s § 18 zákona o verejnom obstarávaní.

1. Objednávateľ sa zaväzuje uhradiť zhotoviteľovi cenu za dielo bezhotovostným prevodom na účet zhotoviteľa uvedený v záhlaví zmluvy, na základe jednotlivých mesačných faktúr vystavených zhotoviteľom po preukázateľnom odovzdaní stavebných prác na základe súpisu skutočne zrealizovaných prác písomne potvrdených zástupcom objednávateľa, ktoré budú prílohou faktúry.
2. Splatnosť faktúry je 30 dní od jej doručenia objednávateľovi.
3. Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade že faktúra nebude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov, alebo k nej nebudú priložené doklady spôsobom podľa tejto zmluvy, je objednávateľ oprávnený vrátiť faktúru zhotoviteľovi na doplnenie s uvedením nedostatkov, ktoré sa majú odstrániť. V takom prípade nová lehota splatnosti začne plynúť doručením opravenej alebo doplnenej faktúry objednávateľovi.
4. Objednávateľ má právo uhradiť podľa predchádzajúcich bodov len 95 % z celkovej fakturovanej sumy bez DPH, tzn. 95 % z každej čiastkovej faktúry a z konečnej faktúry. Zostávajúcu časť 5 % ceny diela bez  DPH (tzv. zádržné) uhradí objednávateľ zhotoviteľovi po preukázaní splnenia kvalitatívnych parametrov pri odovzdávaní a preberaní diela nasledovne: 5 % uhradí do 30 dní po odstránení vád a nedorobkov uvedených v protokole o odovzdaní a prevzatí diela a to na základe písomného potvrdenia objednávateľa, že tieto vady a nedorobky boli odstránené.
5. V súlade s § 41 ods.7 zákona o verejnom obstarávaní sa zmluvné strany výslovne dohodli, že v prípade, ak si zhotoviteľ nesplní svoje finančné povinnosti voči subdodávateľovi/ subdodávateľom tzn. nevykonáva úhrady jednotlivých faktúr za práce a dodávky, ktoré pre neho realizujú objednávateľovi známi subdodávatelia, a zároveň subdodávatelia požiadajú objednávateľa o priamu úhradu za vykonané práce a dodávky, objednávateľ poskytne zhotoviteľovi primeranú lehotu na vykonanie nápravy, v ktorej môže zhotoviteľ namietať, že voči subdodávateľovi nemá žiadne podlžnosti, čo musí zhotoviteľ vierohodne preukázať. Počas plynutia takto poskytnutej lehoty je objednávateľ oprávnený zadržať výplatu čiastkových faktúr (resp. konečnú faktúru), vystavených zhotoviteľom až do času, kedy nebudú záväzky zhotoviteľa voči subdodávateľom zaplatené. Počas doby zadržania podľa tohto bodu zmluvy nie je objednávateľ v omeškaní so zaplatením svojich peňažných záväzkov voči zhotoviteľovi a zhotoviteľovi nevznikne nárok na žiadne zákonné ani zmluvné sankcie. V prípade, ak nedôjde zo strany zhotoviteľa v lehote poskytnutej objednávateľom k uspokojeniu subdodávateľských nárokov voči zhotoviteľovi a toto uspokojenie nebude v tejto lehote objednávateľovi písomne preukázané alebo nebude objednávateľovi preukázané, že zhotoviteľ nemá voči subdodávateľovi žiadne záväzky, je objednávateľ oprávnený, ale nie povinný, uspokojiť nárok subdodávateľa voči zhotoviteľovi priamo, a tým sa zbaviť svojich záväzkov voči zhotoviteľovi z tejto zmluvy do výšky pohľadávky subdodávateľa, ktorú objednávateľ uspokojil, s čím zhotoviteľ vyslovuje súhlas. Skutočnosť, že objednávateľ vykoná platbu subdodávateľovi, oznámi objednávateľ zhotoviteľovi minimálne 7 kalendárnych dní pred tým, než objednávateľ faktúru vystavenú subdodávateľom uhradí. Nárok zhotoviteľa na úhradu ceny diela do výšky úhrady vykonanej objednávateľom priamo subdodávateľovi, zaniká dňom tejto úhrady objednávateľom subdodávateľovi zhotoviteľa. V prípade, ak zhotoviteľ už objednávateľovi príslušné práce fakturoval, je povinný bezodkladne vystaviť opravný daňový doklad bez položiek zodpovedajúcich prácam uhradeným subdodávateľovi objednávateľom, a prípadne už prijatú platbu zodpovedajúcu týmto prácam objednávateľovi vrátiť v lehote 3 pracovných dní odo dňa doručenia oznámenia, že objednávateľ vykoná platbu v prospech subdodávateľa.

**Článok V**

**Práva a povinnosti zmluvných strán**

1. Zhotoviteľ sa zaväzuje, že bude plniť dielo v termínoch dohodnutých s objednávateľom, a deň pred nástupom na pracovisko oznámi objednávateľovi svoj zámer vykonať predmet plnenia ako aj ukončenie prác.
2. Zhotoviteľ vykoná dielo samostatne. Objednávateľ má právo kontrolovať zhotoviteľa.   
   Pri výkone diela je objednávateľ oprávnený dávať zhotoviteľovi záväzné pokyny.
3. Objednávateľ je povinný zabezpečiť zhotoviteľovi užívanie priestoru staveniska, po dobu trvania stavebných prác a dobu potrebnú na vypratanie staveniska. Konkrétne pravidlá pre vstup na stavenisko, prípadne pre užívanie priestorov (ak budú poskytnuté), budú dohodnuté pri odovzdaní staveniska, o ktorom bude spísaný zápis.
4. Zhotoviteľ si zabezpečí na vlastné náklady prevádzkové, sociálne, výrobné zariadenia staveniska. Náklady na prevádzku, údržbu a likvidáciu sú súčasťou zmluvnej ceny.
5. Objednávateľ je povinný poskytnúť zhotoviteľovi potrebnú súčinnosť. Zhotoviteľ je povinný upozorniť včas objednávateľa na všetky skutočnosti, ktoré by mali vplyv na vykonanie diela, v opačnom prípade zodpovedá za prípadnú škodu. Zhotoviteľ je povinný bezodkladne upozorniť objednávateľa, ak mu nedodal požadované informácie alebo neposkytol potrebnú súčinnosť. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť.
6. Zhotoviteľ je povinný vykonať dielo v súlade s požiadavkami objednávateľa, v súlade s príslušnými technickými normami a podľa povinností uvedených v zmluve, prípadne uvedených vo všeobecne záväzných právnych predpisoch vzťahujúcich sa na vykonanie diela.
7. Zhotoviteľ je povinný pred začatím realizácie diela zabezpečiť pre svojich pracovníkov všetky potrebné školenia a testy na bezpečnosť a ochranu zdravia pri práci. Zhotoviteľ zodpovedá za bezpečnosť a ochranu zdravia svojich pracovníkov a dodržiavanie všetkých povinností pri realizácii diela v súlade s vyhláškou Ministerstva práce, sociálnych vecí a rodiny Slovenskej republiky č. 147/2013 Zb. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a ďalšími záväznými predpismi. Pri realizácii diela je Zhotoviteľ povinný dodržiavať všetky záväzné predpisy o ochrane zdravia a bezpečnosti pri práci, o ochrane životného prostredia ako aj ďalšie všeobecne záväzné právne predpisy vzťahujúce sa na realizáciu diela najmä ustanovenia zákona č. 50/1976 Zb. o územnom plánovaní a stavebnom poriadku ( stavebný zákon ) v znení neskorších predpisov, zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, zákona č. 137/2010 Z.z. o ovzduší v znení neskorších predpisov, zákona č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, zákona č. 543/2002 Z. z. o ochrane prírody a krajiny v znení neskorších predpisov, zákona č. 314/2001 Z.z. o ochrane pred požiarmi v znení neskorších predpisov.
8. Zhotoviteľ sa zaväzuje zabezpečiť, aby práce u ktorých sa to vyžaduje, boli realizované odborne spôsobilými osobami.
9. Zhotoviteľ je povinný realizovať dielo tak, aby z dôvodu jeho činnosti nedošlo ku škodám na existujúcich objektoch a majetku objednávateľa a tretích osôb. V prípade, ak vzniknú škody spôsobené zhotoviteľom a/alebo jeho subdodávateľom, tak je zhotoviteľ povinný ich odstrániť na vlastné náklady a ak to nebude v jeho moci, súhlasí s tým, aby bola výška škôd po ich odstránení a vyčíslení odpočítaná z konečnej faktúry za dielo, ak uvedené nie je možné zaväzuje sa škodu uhradiť do 3 kalendárnych dní odo dňa doručenia výzvy na úhradu.
10. Zhotoviteľ sa zaväzuje, že nepoužije technológie, ktoré sú v rozpore s platnými technickými, technologickými, bezpečnostnými alebo hygienickými predpismi a normami.
11. Zhotoviteľ svojou činnosťou nesmie narušiť bezpečnosť osôb nachádzajúcich sa v objekte ani iných osôb pohybujúcich sa mimo staveniska. Na stavenisko môžu vstupovať len poverení pracovníci zhotoviteľa, objednávateľa, tretích osôb subdodávateľov podieľajúcich sa na realizácii diela, orgánov štátneho stavebného dohľadu a ostatných oprávnených kontrolných orgánov.
12. Objednávateľa pri realizácii predmetu plnenia tejto zmluvy bude zastupovať technický dozor. Technický dozor je oprávnený vstupovať na pracovisko, kde sa zmluvné výkony a ich súčasti realizujú alebo skladujú.
13. Technický dozor je oprávnený po písomnom súhlase objednávateľa nariadiť zhotoviteľovi akékoľvek zmeny v rozsahu prác. Zhotoviteľ je následne povinný: zvýšiť alebo znížiť rozsah prác uvedených v zmluve, nevykonať práce, ktoré technický dozor na nevykonanie určí, zmeniť druh alebo kvalitu prác, zmeniť výšku, smer, plochu alebo rozmery ktorejkoľvek časti diela, zmeniť postup, termín vykonania prác alebo ich častí.
14. Tieto zmeny nie sú v žiadnom prípade dôvodom na odstúpenie od zmluvy a budú ocenené v súlade so zmluvou. Pokiaľ technický dozor nariadi nevyhnutné zmeny, ktorých dôvodom bolo porušenie zmluvy zhotoviteľom alebo osobou, za ktorú je zhotoviteľ zodpovedný, vykoná zhotoviteľ nariadené práce na vlastné náklady.
15. Zhotoviteľ nevykoná zmeny žiadnych prác bez písomného súhlasu technického dozoru. Za zmenu prác sa v zmysle tohto bodu nepovažujú práce, ktorých množstvo sa nezhoduje s množstvom uvedeným v popise prác.
16. Ak považuje zhotoviteľ pokyny technického dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom, alebo nariadeniam miestnej alebo štátnej správy. Ak s takými prácami budú spojené práce naviac resp. sa zvýši cena diela, znáša zvýšenú cenu diela objednávateľ. Ak takéto práce ovplyvnia postup prác, objednávateľ pristúpi na primeranú úpravu zmluvy z dôvodu časového sklzu.
17. Zhotoviteľ sa môže od pokynov objednávateľa odchýliť len v prípade ak je to naliehavo nevyhnutné v záujme objednávateľa a zhotoviteľ nemôže včas získať súhlas objednávateľa. Zhotoviteľ je však povinný o tom písomne informovať objednávateľa bez zbytočného odkladu.
18. Zhotoviteľ zabezpečí, aby v záujme dosiahnutia zodpovedajúcej kvality diela boli použité v zmysle zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov na jeho realizáciu len stavebné výrobky spĺňajúce podmienky zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov, zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.
19. Zhotoviteľ je povinný odo dňa prevzatia staveniska viesť stavebný denník v jazyku slovenskom, a to v origináli a vo dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu stavebného denníka si odoberá technický dozor.
20. Do denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od dohodnutých. Počas pracovnej doby musí byť denník na stavbe trvale prístupný. Povinnosť viesť stavebný denník končí dňom odstránenia vád a nedorobkov zistených pri odovzdávacom a preberacom konaní.
21. Dielo sa považuje za dokončené dňom odovzdania diela objednávateľovi písomným protokolom o odovzdaní a prevzatí diela, pričom protokol musí byť podpísaný zástupcami obidvoch zmluvných strán, podľa údajov uvedených v záhlaví zmluvy a musí byt' v ňom vyjadrenie, že dielo je odovzdané bez závad a nedorobkov, ktoré bránia jeho trvalému, či dočasnému užívaniu.
22. Zhotoviteľ je povinný pri preberacom konaní spolu s preberacím protokolom odovzdať objednávateľovi doklady:

* Doklady/zmluvy/vážne lístky o zneškodnení, resp. zhodnotení všetkých vzniknutých odpadov počas realizácie diela.

1. Ak sa na zhotoviteľa  vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, potom je zhotoviteľ povinný dodržať túto povinnosť po celú dobu trvania tejto zmluvy.

**Článok VI**

# Osobitné ustanovenia

1. Zhotoviteľ zodpovedá za to, že dielo bude zhotovené v súlade s podmienkami stanovenými touto zmluvou, v súlade so všeobecne záväznými predpismi SR, s rozhodnutiami uvedenými v Článku II, bod 2 tejto zmluvy a v dohodnutom rozsahu prác.
2. Zhotoviteľ zaručuje, že dielo bude mať vlastnosti definované v Článku VI, bod 1. tejto zmluvy po dobu minimálne 36 mesiacov odo dňa protokolárneho odovzdania diela.
3. Zhotoviteľ zodpovedá za vady diela podľa § 560 a nasledujúcich Obchodného zákonníka v znení neskorších predpisov.
4. V prípade, ak vykonané dielo bude vykazovať vady alebo bude potrebné jeho akékoľvek doplnenie či zmena, zhotoviteľ tieto vady odstráni, resp. doplnenie či zmenu vykoná bezodkladne, najneskôr do 3 kalendárnych dní odo dňa doručenia reklamácie, prípadne v lehote, ktorá bude zmluvnými stranami písomne odsúhlasená, a to bez akéhokoľvek ďalšieho nároku na peňažné plnenie nad rámec dohodnutej ceny v zmysle tejto zmluvy.
5. V prípade omeškania zhotoviteľa so splnením termínu celého diela si objednávateľ môže uplatniť u zhotoviteľa zmluvnú pokutu vo výške 0,03 % z ceny diela (cena diela bez DPH) za každý deň omeškania. V prípade uplatnenia, je zhotoviteľ povinný túto zmluvnú pokutu uhradiť.
6. Pri omeškaní zhotoviteľa s odstraňovaním vady je zhotoviteľ, v prípade uplatnenia zmluvnej pokuty objednávateľom, povinný zaplatiť objednávateľovi zmluvnú pokutu vo výške 100,- € (slovom jednosto eur) za každý deň omeškania s odstránením vady až do úplného odstránenia vady diela.
7. Celková výška zmluvných pokút, ktoré má objednávateľ právo zhotoviteľovi vyúčtovať podľa tejto zmluvy nepresiahne 10 % z ceny diela (bez DPH).
8. Ak je objednávateľ v omeškaní so zaplatením peňažného záväzku (s úhradou faktúr) v zmysle tejto zmluvy, zhotoviteľ je oprávnený požadovať od objednávateľa zaplatenie úroku z omeškania vo výške podľa § 369 ods. 2 Obchodného zákonníka.
9. Zhotoviteľ týmto na základe slobodnej a vážnej vôle vyhlasuje, že s výškou dohodnutých zmluvných pokút súhlasí, nepovažuje ich za neprimerané a ani za odporujúce dobrým mravom, pričom s výškou a podmienkami ich uplatnenia v plnom rozsahu súhlasí.
10. Zaplatením akejkoľvek zmluvnej pokuty podľa tejto zmluvy sa zhotoviteľ nezbavuje povinnosti splnenia záväzku zabezpečeného zmluvnou pokutou ani povinnosti nahradiť spôsobenú škodu v pnej výške.
11. Zmluvnú pokutu a úrok z omeškania, dohodnuté touto zmluvou, uhradí povinná strana do 30 kalendárnych dní odo dňa doručenia výzvy.
12. Zodpovednosť za škodu vzniknutú porušením povinností vyplývajúcich z tejto zmluvy sa riadi ustanoveniami § 373 a nasl. Obchodného zákonníka.
13. Zhotoviteľ zodpovedá za škodu, ktorú spôsobí svojím konaním alebo nesplnením povinnosti pri plnení tejto zmluvy, za škodu spôsobenú porušením právnych predpisov SR súvisiacich s predmetom zmluvy, pričom akékoľvek finančné zákonné sankcie, ktoré budú dôsledkom spôsobenej škody, je zhotoviteľ povinný tieto v plnej výške objednávateľovi nahradiť.
14. Zhotoviteľ je povinný počas celej doby realizácie diela mať uzatvorené poistenie zodpovednosti za škodu spôsobenú v súvislosti s plnením podľa tejto zmluvy minimálne vo výške ceny diela počas celej doby realizácie diela. Poistenie musí primerane pokrývať škodové udalosti, ktoré môžu byť aktivitou zhotoviteľa spôsobené, a to nielen škody spôsobené objednávateľovi, ale aj škody spôsobené tretím stranám. Poistenie preukáže zhotoviteľ objednávateľovi pri podpise tejto zmluvy dokladom o uzatvorení poistnej zmluvy a potvrdením o zaplatení poistného. V prípade zániku poistnej zmluvy z akéhokoľvek dôvodu je objednávateľ oprávnený od tejto zmluvy odstúpiť.
15. Zhotoviteľ nesmie bez predchádzajúceho písomného súhlasu objednávateľa previesť záväzky zo zmluvy na tretiu osobu.
16. Zmluvné strany sa výslovne dohodli, že objednávateľ je oprávnený započítať svoju splatnú pohľadávku voči akejkoľvek splatnej pohľadávke zhotoviteľa. Objednávateľ je povinný písomne informovať zhotoviteľa o započítaní. Zhotoviteľ výslovne s uvedeným súhlasí.
17. Dokumentácia poskytnutá zhotoviteľovi objednávateľom v súvislosti s plnením predmetu tejto zmluvy zostáva vlastníctvom objednávateľa a zhotoviteľ ju objednávateľovi vráti pri odovzdaní diela.
18. Vlastnícke právo k akejkoľvek dokumentácii, ktorú zhotoviteľ poskytne objednávateľovi v súvislosti s plnením predmetu tejto zmluvy prechádza na objednávateľa jej odovzdaním objednávateľovi.

**Článok VII**

# Zmena a ukončenie zmluvy

1. Táto zmluva sa uzatvára na dobu určitú.
2. Zmluvu možno doplniť, alebo zmeniť len na základe písomného dodatku k zmluve podpísaného oprávnenými zástupcami zmluvných strán.
3. Pred uplynutím dohodnutej doby trvania tejto zmluvy je možné túto zmluvu ukončiť nasledovne:
   1. dohodou,
   2. odstúpením.
4. Každá zo zmluvných strán je oprávnená od tejto zmluvy odstúpiť v zmysle ust. § 344 Obchodného zákonníka a z dôvodu podstatného porušenia zmluvných povinností vyplývajúcich z tejto zmluvy.
   1. Za podstatné porušenie povinností budú zmluvné strany považovať porušenie

povinnosti vyplývajúcej zo zmluvy na strane zhotoviteľa:

1. ak zhotoviteľ bez podstatného dôvodu nezačne práce na diele v zmluvne dohodnutom termíne alebo bezdôvodne preruší práce na diele na viac ako 5 kalendárnych dní,
2. ak zhotoviteľ nebude vykonávať dielo v súlade s touto zmluvou alebo bude zanedbávať plnenie svojich zmluvných povinností spôsobom, ktorý vyvolá u objednávateľa opodstatnenú obavu, že zhotoviteľ neplní účel tejto zmluvy v zmluvne dohodnutom termíne,
3. ak sa preukáže, že zhotoviteľ predložil nepravdivé doklady alebo uviedol nepravdivé, neúplné alebo skreslené údaje,
4. zhotoviteľ je v omeškaní s dodaním diela oproti dohodnutému termínu o viac ako 14 kalendárnych dní,
5. zhotoviteľ aj napriek písomnému upozorneniu objednávateľa, resp. oprávnenej osoby objednávateľa pokračuje vo vadnom plnení,
6. voči zhotoviteľovi bol vyhlásený konkurz, návrh na začatie konkurzného konania bol zamietnutý z dôvodu nedostatku majetku, resp. došlo k zastaveniu konkurzného konania pre nedostatok majetku zhotoviteľa alebo zhotoviteľ vstúpil do likvidácie, alebo voči zhotoviteľovi bol podaný návrh alebo sa vedie exekučné konanie alebo ak zhotoviteľ vstúpil do likvidácie,
7. zhotoviteľ preukázateľne poruší právne predpisy SR a/alebo  EU v rámci realizácie činností súvisiacich zo zhotovením diela,
8. ak zhotoviteľ neplní kvalitatívno – technické parametre a podmienky zhotovovania diela určených STN, EN a/alebo všeobecne záväznými právnymi predpismi SR a/alebo touto zmluvou,
9. ak zhotoviteľ a/alebo jeho subdodávateľ nie je v čase uzavretia tejto zmluvy zapísaný v registri partnerov verejného sektora, alebo ak bol vymazaný z tohto registra alebo ak dôjde k jeho výmazu z tohto registra počas trvania tejto zmluvy v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov,
10. ak v čase uzavretia tejto zmluvy existoval dôvod na vylúčenie zhotoviteľa pre nesplnenie podmienky účasti podľa § 32 ods. 1 písm. a) zákona o verejnom obstarávaní,
11. ak bol zhotoviteľovi právoplatne uložený zákaz účasti podľa § 182 ods. 3 písm. b) a c) zákona o verejnom obstarávaní,
12. ak zhotoviteľ bezdôvodne neuhradí svoj splatný záväzok voči subdodávateľovi a to napriek riadnemu dodaniu služieb, tovarov a stavebných prác zo strany subdodávateľa,
13. ak zhotoviteľ a/alebo subdodávateľ preukázateľne poruší ustanovenia zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov v súvislosti s realizáciou diela v zmysle tejto zmluvy, ako aj ustanovenia ďalších všeobecne záväzných právne predpisy v oblasti pracovného práva, sociálneho práva alebo v oblasti ochrany životného prostredia alebo ďalšie predpisy, k dodržiavaniu ktorých sa zaviazal v tejto zmluve,
14. ak zhotoviteľ nemá uzatvorené poistenie zodpovednosti za škodu v zmysle tejto zmluvy,
15. ak zhotoviteľ poruší povinnosti podľa ustanovení Článku VIII tejto zmluvy,
16. ak zhotoviteľ bez predchádzajúceho písomného súhlasu objednávateľa prevedie akýkoľvek záväzok, pohľadávku zo zmluvy na tretiu osobu.
    1. Za podstatné porušenie povinností budú zmluvné strany považovať porušenie povinností vyplývajúcich zo zmluvy na strane objednávateľa:
17. objednávateľ je v omeškaní s úhradou faktúry o viac ako 30 kalendárnych dní od dohodnutého termínu splatnosti faktúry,
18. objednávateľ aj po písomnom upozornení zhotoviteľa s poskytnutím dodatočnej primeranej lehoty, ktorá nesmie byť kratšia ako 5 kalendárnych dní a  oznámením úmyslu odstúpiť od zmluvy, neposkytne potrebnú súčinnosť podľa tejto zmluvy.
19. Odstúpenie od zmluvy je účinné dňom doručenia oznámenia o odstúpení s uvedením dôvodu druhej zmluvnej strane. Odstúpenie od zmluvy sa nedotýka nárokov na náhradu škody vzniknutej porušením zmluvy, nárokov na zaplatenie dohodnutých zmluvných pokút a iných dohodnutých sankcií za porušenie zmluvy, nárokov z vád diela, zmluvných ustanovení týkajúcich sa voľby práva, zmluvných ustanovení týkajúcich sa riešenia sporov a iných ustanovení, ktoré podľa prejavenej vôle zmluvných strán, alebo vzhľadom na svoju povahu majú trvať aj po zániku zmluvy.
20. Dohoda o predčasnom ukončení zmluvy musí byť písomná. Zmluva zaniká dňom, na ktorom sa dohodnú zmluvné strany. Súčasťou tejto dohody musí byť aj spôsob vzájomného vysporiadania záväzkov.

**Článok VIII**

**Subdodávatelia**

1. Pri plnení zmluvy prostredníctvom subdodávateľa je zhotoviteľ plne zodpovedný voči objednávateľovi za včasné a riadne vykonanie predmetu zmluvy, akoby ho vykonával sám.
2. Objednávateľ podpisom tejto zmluvy akceptuje subdodávateľov zhotoviteľa, ktorí spĺňajú podmienky účasti osobného postavenia podľa § 32 ods. 1 zákona o verejnom obstarávaní a neexistuje u nich dôvod na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, a ktorí sú zapísaní v registri partnerov verejného sektora, podľa podmienok a požiadaviek zákona č. 315/2016 Z. z. o registri partnerov verejného sektora a o zmene a doplnení niektorých zákonov počas celého obdobia trvania tejto zmluvy. Zoznam subdodávateľov tvorí v Prílohu č. 3 tejto zmluvy.
3. Zhotoviteľ je povinný bezodkladne oznámiť objednávateľovi akúkoľvek zmenu subdodávateľa a zmenu údajov o subdodávateľovi.
4. Zhotoviteľ je povinný pred začatím plnenia predmetu zmluvy zabezpečiť, aby subdodávateľ preukázal objednávateľovi splnenie podmienok účasti podľa § 32 ods. 1 zákona o verejnom obstarávaní v lehote 5 pracovných dní odo dňa podpisu tejto zmluvy oboma zmluvnými stranami, ak tak nebolo urobené skôr. Ak subdodávateľ nespĺňa podmienky osobného postavenia podľa § 32 ods. 1 zákona o verejnom obstarávaní, v nadväznosti na požiadavku podľa § 41 ods. 1 písm. b) zákona o verejnom obstarávaní, objednávateľ písomne požiada zhotoviteľa o jeho nahradenie. Zhotoviteľ je povinný návrh nového subdodávateľa doručiť objednávateľovi do 5 pracovných dní odo dňa doručenia žiadosti. V prípade, že nový subdodávateľ nepreukáže v uvedenej lehote splnenie podmienok účasti podľa § 32 ods. 1 zákona o verejnom obstarávaní, plnenie podielu predmetu zmluvy nie je oprávnený zabezpečiť a za riadne plnenie podielu predmetu zmluvy, ktorý mal zabezpečiť tento subdodávateľ, je zodpovedný zhotoviteľ, v zmysle jeho ponuky v procese verejného obstarávania a tejto zmluvy.
5. K zadaniu určitého podielu predmetu zmluvy subdodávateľovi, neuvedeného v Prílohe č. 3 tejto zmluvy alebo k zmene subdodávateľa uvedeného v Prílohe č.3 zmluvy počas plnenia predmetu tejto zmluvy môže dôjsť len na základe písomného dodatku k tejto zmluve, podpísaného oboma zmluvnými stranami, za predpokladu preukázania, že subdodávateľ spĺňa podmienky uvedené v § 32 ods.1 zákona o verejnom obstarávaní a že neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní a za splnenia požiadavky zapísania subdodávateľa v registri partnerov verejného sektora podľa podmienok zákona č. 315/2016 Z. z. o registri partnerov verejného sektora a o zmene a doplnení niektorých zákonov, pred podpisom takéhoto dodatku k zmluve.
6. V prípade, ak subdodávateľ začne poskytovať plnenie zmluvy v rozpore s ustanoveniami tohto článku zmluvy, má objednávateľ právo od tejto zmluvy odstúpiť.

**Článok IX**

# Záverečné ustanovenia

1. Práva a povinnosti neupravené touto zmluvou sa budú riadiť príslušnými ustanoveniami Obchodného zákonníka, subsidiárne ustanoveniami zákona č. 40/1964 Zb. Občiansky zákonník v znení neskorších predpisov, zákona o verejnom obstarávaní a ostatnými dotknutými všeobecne záväznými právnymi predpismi SR.
2. Písomnosti v súvislosti s touto zmluvou sa doručujú na adresy zmluvných strán uvedené v záhlaví tejto zmluvy. Zásielka sa považuje za doručenú v deň jej osobného odovzdania, v deň jej doručenia prostredníctvom poštového podniku alebo iného doručovateľa alebo v deň odopretia prevzatia zásielky adresátom. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú na tretí deň od jej uloženia, a to aj vtedy ak sa adresát o tom nedozvie.
3. V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu, v takomto prípade je pre doručovanie rozhodujúca nová adresa a nové kontaktné údaje riadne oznámené druhej zmluvnej strane.
4. Zmluva je vyhotovená v štyroch vyhotoveniach. Z nich zhotoviteľ a objednávateľ dostanú po dva rovnopisy tejto zmluvy.
5. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
6. Táto zmluva podlieha povinnému zverejneniu podľa zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Zhotoviteľ berie na vedomie povinnosť objednávateľa zverejniť túto zmluvu ako aj jednotlivé čiastkové zmluvy, objednávky a faktúry vyplývajúce z tejto zmluvy a svojim podpisom dáva súhlas na zverejnenie tejto zmluvy v plnom rozsahu.
7. V prípade, že je alebo ak sa stane niektoré ustanovenie tejto zmluvy neplatné, zostávajú ostatné ustanovenia tejto zmluvy platné a účinné. Miesto neplatného ustanovenia sa použijú ustanovenia všeobecne záväzných právnych predpisov upravujúce otázku vzájomného vzťahu zmluvných strán. Zmluvné strany sa potom zaväzujú upraviť svoj vzťah prijatím iného ustanovenia, ktoré svojím obsahom a povahou najlepšie zodpovedá zámeru neplatného ustanovenia.
8. Zmluvné strany vyhlasujú, že ich zmluvná voľnosť nie je obmedzená, že zmluvu neuzavreli v tiesni, ani za nápadne nevýhodných podmienok, obsah zmluvy je určitý, zrozumiteľný a vyjadruje ich slobodnú, vážnu vôľu a na znak súhlasu ju vlastnoručne podpisujú.
9. Neoddeliteľnou súčasťou tejto zmluvy sú prílohy:

Príloha 1: Položkovitý rozpočet stavebných prác, predložený zhotoviteľom v procese verejného obstarávania.

Príloha č. 2: Časový a vecný harmonogram realizácie prác

Príloha č. 3: Zoznam subdodávateľov

Príloha č. 4: Doklad o poistení

|  |  |  |
| --- | --- | --- |
| V Betliari dňa: |  | V ..................................dňa: |
| Za objednávateľa: |  | Za zhotoviteľa: |
| ....................................................................... |  | ....................................................................... |
| Mgr. Tímea Mátéová  riaditeľka Slovenské národné múzeum –  Múzeum Betliar v Betliari  na základe plnomocenstva |  |  |